อัยการฟ้องพ่อแม่ ท่านผู้หญิงศรีรัศมิ์ แอบอ้างเบื้องสูงขู่ แกล้งให้ได้รับโทษ (ชมคลิป)
อัยการสั่งฟ้องพ่อแม่ท่านผู้หญิงศรีรัศมิ์ สุวะดี ในความผิดฐานตาม ป.อาญา มาตรา 112 กรณีเมื่อปี 2546 กลั่นแกล้งหญิงสาวให้ต้องรับโทษคดีฉ้อโกง ติดคุก 24 เดือน หลังพาตัวและครอบครัวไปพบที่บ้านราชบุรี อ้างสมเด็จพระบรมโอรสาธิราชฯ จนฝ่ายหญิงเกรงกลัวรับสารภาพ เตรียมเบิกตัวทั้งคู่สอบคำให้การสายวันที่ 11 มี.ค.นี้,ที่ศาลอาญา เมื่อเวลา 16.00 น. วันที่ 10 มี.ค. พนักงานอัยการฝ่ายคดีอาญา 10 เป็นโจทก์ยื่นฟ้องนางวันทนีย์ สุวะดี อายุ 66 ปี และนายอภิรุจ สุวะดี อายุ 72 ปี มารดาและบิดาของท่านผู้หญิงศรีรัศมิ์ สุวะดี เป็นจำเลยที่ 1-2 ในความผิดฐานร่วมกัน หมิ่นประมาท ดูหมิ่นหรือแสดงความอาฆาตมาดร้ายต่อพระมหากษัตริย์ พระราชินี รัชทายาทฯลฯ ตามประมวลกฎหมายอาญามาตรา 112,อัยการบรรยายฟ้องว่า ก่อนเกิดเหตุคดีนี้ น.ส.แสงระวี มณีจันทร์ แอบอ้างว่ารู้จักกับจำเลยที่ 2 ซึ่งต่อมามีเหตุชาวบ้านในเขต ต.วัดเพลง และ อ.วัดเพลง จ.ราชบุรี โจษขานกันว่า มีความสัมพันธ์ ชู้สาวกับจำเลยที่ 2 ที่ให้การอุปการะเลี้ยงดูกัน และเมื่อจำเลยที่ 1 ทราบข่าวเกิดความไม่พอใจ น.ส. แสงระวี โดยเมื่อวันที่ 19 ธ.ค. 2546 จำเลยทั้งสองสั่งให้ตำรวจไปนำเอาตัว น.ส.แสงระวี รวมทั้งบิดา มารดา และญาติมาพบกับจำเลยที่บ้านใน จ.ราชบุรี ก่อนร่วมกันหมิ่นประมาทและดูหมิ่นต่อสมเด็จพระบรม โอรสาธิราชฯ สยามมกุฎราชกุมาร ซึ่งเป็นองค์รัชทายาทโดยคำพูดสื่อความหมายให้เข้าใจว่า เรื่องดังกล่าวได้มีการกราบทูลสมเด็จพระบรมโอรสาธิราชฯ สยามมกุฎ ราชกุมาร ทรงทราบแล้ว เรื่องจะรุนแรงมากขึ้น และ น.ส.แสงระวีจะต้องรับโทษอย่างหนัก ทำให้ น.ส.แสงระวีและครอบครัวเกิดความเกรงกลัว,จากนั้นจำเลยทั้งคู่ให้ตำรวจนำตัว น.ส.แสงระวี ไปดำเนินคดีฐานฉ้อโกง ด้วยความเกรงกลัว น.ส.แสงระวีจำยอมให้การรับสารภาพตามข้อกล่าวหา และถูกศาลพิพากษาลงโทษจำคุก 24 เดือน การกระทำของจำเลยทั้งสองเป็นการแสวงหาประโยชน์เพื่อข่มขู่ กลั่นแกล้งผู้อื่น และเสื่อมเสียพระเกียรติยศต่อองค์รัชทายาท ต่อมาวันที่ 9 ก.พ.48 เจ้าพนักงานสอบสวนจึงแจ้งข้อกล่าวหาภายหลังจำเลยทั้งสองเข้ามอบตัวในชั้นสอบสวน แต่ทั้งคู่ให้การปฏิเสธ เหตุเกิดที่ ต.วัดเพลง และ อ.วัดเพลง จ.ราชบุรี,ท้ายคำฟ้องพนักงานอัยการโจทก์ได้ขอคัดค้านการให้ประกันตัวจำเลยทั้งสองด้วย เนื่องจากเกรงว่าหากปล่อยชั่วคราวจำเลยจะไปยุ่งกับพยานหลักฐานในคดีและเป็นคดีสำคัญที่เป็นความผิดต่อพระมหากษัตริย์ พระราชินี และองค์รัชทายาทซึ่งมีอัตราโทษสูงจึงเกรงว่าจะหลบหนี ศาลรับฟ้องไว้เป็นคดีหมายเลขดำ อ.838/2558 และมีคำสั่งให้เบิกตัวจำเลยทั้งสองจากเรือนจำพิเศษกรุงเทพมหานคร และทัณฑสถานหญิงกลางมาเพื่อสอบคำให้การในวันที่ 11 มี.ค. เวลา 09.00 น.
อัยการสั่งฟ้องพ่อแม่ท่านผู้หญิงศรีรัศมิ์ สุวะดี ในความผิดฐานตาม ป.อาญา มาตรา 112 กรณีเมื่อปี 2546 กลั่นแกล้งหญิงสาวให้ต้องรับโทษคดีฉ้อโกง ติดคุก 24 เดือน หลังพาตัวและครอบครัวไปพบที่บ้านราชบุรี  
ข่าวหน้า1,อัยการสั่งฟ้อง,พ่อแม่,ศรีรัศมิ์ สุวะดี,ความผิด มาตรา 112,วันทนีย์ สุวะดี,อภิรุจ สุวะดี,แอบอ้างเบื้องสูง,แกล้งให้ได้รับโทษ